Vegyi fegyvereket is bevethetnek Moszulnál
Az Egyesült Államok arra számít, hogy az Iszlám Állam durva vegyi fegyvereket is bevet annak érdekében, hogy megpróbálja megakadályozni az iraki kormányerõk és szövetségeseik elõrenyomulását az észak-iraki Moszulnál - jelentette ki kedden egy amerikai tisztviselõ, aki egyben azt is mondta, igen korlátozottak az iszlamisták képességei az ilyen fegyverek elõállítására.
Az amerikaiak rendszeresen begyûjtik a tüzérségi lövedékek darabjait, hogy kimutassák az esetleges vegyszerek jelenlétét rajtuk, mivel az Iszlám Állam már hónapokkal a Moszul elleni hétfõi hadmûvelet elõtt bevetett mustárgázt - mondta egy másik tisztviselõ.

Egy korábban nyilvánosságra hozott esetben az amerikai erõk megerõsítették a kén-mustár vegyület jelenlétét az Iszlám Állam egyik lõszerdarabján október 5-én - mondta egy további tisztviselõ. A lövedéket a dzsihadisták a helyi erõk ellen használták, nem az amerikai vagy a szövetséges csapatok ellen.

Ugyanez a nyilatkozó azt is mondta, "ez nem meglepõ, ha figyelembe vesszük az Iszlám Állam elítélendõ magatartását és azt, hogy semmibe veszik a nemzetközi szabályokat, normákat".
Amerikai tisztviselõk úgy vélik, hogy a dzsihadisták nem jártak sikerrel a vegyi fegyverek kifejlesztésében, azaz a hagyományos fegyverek még mindig nagyobb veszélyt jelentenek az elõrenyomuló iraki kormányerõk és a velük együtt harcoló kurd csapatok, illetve a csapatokkal együtt haladó külföldi tanácsadók számára.

A kén-mustár vegyületek hólyaghúzó hatásúak a csupasz bõrön, illetve a tüdõben, kis dózisban túlélhetõk, nagyobb adagban viszont halálosak. A vegyi fegyverek, így a mustárgáz bevetését nemzetközi szerzõdés tiltja.
Iszlám Állam Moszul